alexandrainst/scandi-wiki huggingface dataset:
Julierpasset

Julierpasset er ein fjellovergang i kantonen Graubünden i Sveits. Fjellvegen knyter saman dalane Surses i nordvest og Engadin i søraust. Fjellovergangen skil  tilsigsfelta til Nordsjøen, via Julia-elva og Rhinen på den eine sida, og Svartehavet, via Inn og Donau, på den andre sida. Oppfarta på søraustsida er kort, sju km frå Silvaplana og har ei mindre stigning til passhøgda, 469 meter. På motsett side kan heile det 36 km lange dalføret med Julia-elva sjåast som nordvestoppfarta til fjellovergangen. Stigninga er her 1 448 meter, med fleire bratte trinn fordelt gjennom dalen. Den siste landsbyen på denne strekninga før passet er Bivio, ni km og 515 høgdemeter frå passhøgda.

Fjellvegen over Julierpasset er heilårsveg.

Soge

Gjennom arkeologiske funn ved passhøgda er det påvist funn av ein kjerreveg over fjellet som stammar frå romartida. Den ganske ufarlege topologien til Julierpasset gjorde ruta Malojapasset–Julierpasset til eit av dei viktigaste nord-sør-sambanda over Alpane. I mellomalderen overtok Settimopasset, som ligg nokre kilometer lenger vest, mykje av Julierpasset si rolle. Også St. Gotthard- og Splügenpasset vart etterkvart viktige transportvegar. Først då heilårsvegen over Julierpasset vart bygt, 1820-40, fekk sambandet tilbake noko av sin opphavlege verdi som transportåre.

Kjelder
Denne artikkelen bygger på «Julierpasset» frå ,  den 14. februar 2012.

Bakgrunnsstoff

Fjellovergangar i Sveits
Geografi i Graubünden
Bockkarkopf

Bockkarkopf er eit  høgt fjell i Allgäu-Alpane sin hovudkam. Det er det niande høgste fjellet i Allgäu-Alpane og ligg mellom Wilder Mann i sørvest og Hochfrottspitze i nordaust. Den mykje brukte Heilbronner Weg går over den pyramideforma toppen.

Grensa mellom Bayern og Tirol går langs egga.

Litteratur 
Dieter Seibert: Allgäuer Alpen Alpin, Alpenvereinsführer. München, Bergverlag Rudolf Rother 2004. ISBN 3-7633-1126-2
Alpenvereinskarte 1:25.000, Blatt 2/1, Allgäuer- Lechtaler Alpen, West

Bakgrunnsstoff 
 Tourenbeschreibung und Bilder des Bockkarkopfs

Fjell i Alpane
Fjell i Austerrike
Allgäu-Alpane
Hertzberg

Hertzberg er eit tysk slektsnamn.

Kjende namneberarar

 Ebbe (Carsten Horneman) Hertzberg (18471912), norsk jurist, sosialøkonom og historikar
 Niels Hertzberg (17591841), norsk teolog
 Nils (Christian Egede) Hertzberg (18271911), norsk skulemann, forfattar, stortingsmann og statsråd

Tyske slektsnamn
Fylkesnummer

Fylkesnummer er eit nummer som er gjeve til kvart Fylke i Noreg. I 1946 vart alle bykommunar og herad (landkommunar), i tillegg til ladestadar som ikkje var eigne kommunar, tildelt ei firesifra nummerkode av Statistisk Sentralbyrå.  Dei to fyrste tala viser kva fylke kommunen ligg i, og er såleis fylkesnummeret.

Fylkesnummer 

01 Østfold
02 Akershus
03 Oslo
04 Hedmark
05 Oppland
06 Buskerud
07 Vestfold
08 Telemark
09 Aust-Agder
10 Vest-Agder
11 Rogaland
12 Hordaland

14 Sogn og Fjordane
15 Møre og Romsdal

18 Nordland
19 Troms
20 Finnmark
50 Trøndelag

Historiske fylkesnummer 

 13 Bergen - Nytta til 1972 då Bergen inngjekk i Hordaland.
 16 Sør-Trøndelag - Nytta til januar 2018 då Sør-Trøndelag vart slått saman med Nord-Trøndelag til Trøndelag fylke.
 17 Nord-Trøndelag - Nytta til januar 2018 då Nord-Trøndelag vart slått saman med Sør-Trøndelag til Trøndelag fylke.

Kjelder
Fylke i Noreg

Bakgrunnsstoff
 Kommunenøkkelen  (komplett alfabetisk kommuneliste med kommunenummer)
 Statistisk Sentralbyrå si side for fakta om kommunar, med liste over kommunenummer 
 Statistisk Sentralbyrå sin kommunekatalog med komplett liste på ei side
Flu i sjøen

Ei flu (norrønt flúð) er ei grunne i sjøen som er under vatn i flod sjø, men kan vera synleg eller tørt ved fjøre. Ei liknande grunne er båe (norrønt boði), eit blindskjer som sjøen bryt over. 

Som andre skjer og grunner kan fluer føra til grunnstøytingar, forlis og dødsulukker.
Fluer på mellom like under overflaten og 0,5 meter under er avmerkte på sjøkart med ein kross med fire prikkar rundt.

Kjelder

Kyst- og havlandformer
Rev
Øyar
Spor i matematikk

Eit spor i matematikk vert nytta om eit plan der eit spor er skjeringslinja på planet med projeksjonsplana. Spor i ei matrise er summen av diagonalledda. Omgrepet kan òg utvidast til meir generelle lineære operatorar.

Kjelder
spor. (2012-02-14) I Store norske leksikon. Henta frå http://snl.no/spor/matematikk

Lineære operatorar
Matriseteori
S.R. Srinivasa Varadhan

S.R. Srinivasa Varadhan () er ein indisk-amerikansk matematikar som har spesialisert seg innan sannsynsteori. Han fekk sin undergraduate-grad i 1959 frå Presidency College, Madras og doktorgraden i 1963 frå Indian Statistical Institute. Sidan 1963 har han arbeidd ved Courant Institute of Mathematical Sciences der han for tida (2012) er professor.

Han er kjent for arbeidet sitt saman med Daniel W. Stroock på diffusjonsprosessar, som han mottok Steele Prize for i 1996. Varadhan er medlem av National Academy of Sciences i USA.

S.R. Srinivasa Varadhan fekk Abelprisen 22. mars 2007 av Det Norske Videnskaps-Akademi.

Kjelder
Denne artikkelen bygger på «S. R. Srinivasa Varadhan» frå ,  den 15. februar 2012. 
 oppgav desse kjeldene:

Bakgrunnsstoff
 S. R. Srinivasa Varadhan, heimeside til Courant Institute
 Siteringar for Abelprisen (pdf)
 Biografi (pdf) frå Abelprisens nettside

Indiske matematikarar
USA-amerikanske matematikarar
Folk frå Chennai
Medlemmar av Det Norske Videnskaps-Akademi
Medlemmar av United States National Academy of Sciences
Medlemmar av Royal Society
Matematikarar på 1900-talet
Matematikarar på 2000-talet
Indisk-amerikanarar
Medlemmar av American Academy of Arts and Sciences
Abelprisen
Stambrøk

Ein stambrøk er ein brøk der teljaren er lik 1 og nemnaren er eit positivt heiltal, til dømes 1/2, 1/3 og 1/12 osv. Desse brøkene vart brukt av egyptarane i brøkrekninga si. Alle brøker kan skrivast som ein sum av stambrøkar. Til dømes er 13/15 = 1/2 + 1/3 + 1/30.

Elementær aritmetikk 
Viss ein multipliserer to stambrøker resulterer det i eit produkt som er ein annan stambrøk:

Men ved å addere, subtrahere, eller dividere to stambrøker produserer ein eit resultat som generelt ikkje er ein stambrøk:

Bakgrunnsstoff
Stambrøk på matematikk.net

Kjelder
Denne artikkelen bygger på «Stambrøk» frå ,  den 15. februar 2012.  
 

Brøkar
Ein
Grunnleggande aritmetikk
Geodesi

Geodesi (gammalgresk. γῆ (gé, «jorda») og δαίζειν (daízeïn, «deler») er vitskapen om oppmålinga og avbildinga av jodeoverflata. Dette omfattar oppmåling av jorda sin geometriske form og oppbygginga av jordoverflata (geoid, terreng), tyngdefeltet og jorda sin orientering i verdsrommet (jordrotasjonen). Geodesien dannar grunnlaget for oppmålinga av jordkloden.

I matematikken blir omgrepet geodetisk brukt om den teoretisk kortaste avstanden mellom to punkt på ei krum flate – den geodesiske linja, noko som motsvarar ein storsirkel (ortodrom) på jordkula.

Sjå òg 
 Landmåling

Bakgrunnsstoff 
 Jorden i følge WGS 84
 Geodesi – Statens kartverk

Geodesi
Standardavvik

Standardavviket er eit mål for spreiinga av verdien i eit datasett eller av verdien av ein stokastisk variabel. Han er definert som kvadratrota av variansen.

Ein av grunnane til at standardavviket er ein viktig parameter, er Tsjebysjevs ulikskap som seier at dei fleste verdiane i eit datasett vil liggje i nærleiken av gjennomsnittet, der «i nærleiken» er definert ved hjelp av standardavviket.

Standardavviket vart introdusert av Francis Galton mot slutten av 1860-talet.

Definisjon  

Viss vi har ein gjeven populasjon x1, ..., xN av reelle tal så er gjennomsnittet gjeven ved

og standardavviket definert som

.

Standardavviket til ein stokastisk variabel X er definert som 

,

derE(X) er forventningsverdien til X.

Viss ein har gjeve stikkprøver x1,...,xn frå ein større populasjon, blir det empiriske standardavviket definert som

Relativt standardavvik 
Ved å dividere standardavviket med gjennomsnittsverdien får ein relativt standardavvik. Dette blir som regel oppgjeve i prosent.

Måleeining 
Standardavvik har som regel same nemning som måleeininga til verdien i datasettet. Eit unntak er for verdiar som har prosent som nemning. Sidan ein differanse mellom to prosentmålingar har eining prosentpoeng, vil standardavviket til slike datasett ha eining prosentpoeng. Det blir likevel ofte gjort feil med dette, og prosent blir brukt som nemning òg for standardavviket, noko som gjer det uklart om det er snakk om eit vanleg standardavvik eller eit relativt standardavvik.

Kjelder
Denne artikkelen bygger på «Standardavvik» frå ,  den 15. februar 2012.  
 

Statistisk terminologi
Dataanalyse
Statistisk forventning

Forventning eller forventningsverdi er ein storleik innan sannsynsrekning. Forventninga til ein stokastisk variabel er ein verdi, slik at viss ein gjentek eksperimentet som ligg til grunn for variabelen mange gonger, vil gjennomsnittet av utfalla nærme seg forventninga.
I det diskrete tilfellet er forventninga lik summen av sannsynet for kvart utfall, multiplisert med verdien av dette utfallet.

For ein stokastisk variabel X, skriv ein E[X] for forventningsverdien til X.

Definisjon

Forventningsverdien til ein diskret stokastisk variabel  
Viss X er ein diskret stokastisk variabel, og tek verdiane x1, x2, ... med sannsyn høvesvis p1, p2, ... så er forventningsverdien E(X) gjeven ved

Viss X kan ta teljeleg uendeleg mange forskjellige verdiar, er denne summen ei uendeleg rekkje. I dette tilfellet eksisterer forventningsverdien E[X] berre viss denne rekkja konvergerer absolutt.

Forventningsverdien til ein stokastisk variabel med tettleiksfunksjon 

Viss ein stokastisk variabel X har tettleiksfunksjon f(x), er forventningsverdien gjeven ved

Forventningsverdien eksisterer berre viss integralet  konvergerer.

Generell definisjon 

Generelt blir forventningsverdien definert som følgjer: Viss X er ein P-integrerbar stokastisk variabel frå eit sannsynsrom (Ω, Σ, P) til , der B er den borelske σ-algebra over  så definerast :

Empirisk forventning 
Den empiriske motsatsen til forventning er gjennomsnittet.
Forventning estimerast ofte ved gjennomsnitt og trimma gjennomsnitt og for symmetriske fordelingar òg ved medianen.

Eigenskapar 

Forventning er ein lineær operator, så for vilkårlege konstantar  og  og ein stokastisk variabel  gjeld

Døme

Eit døme på ein diskret stokastisk variabel er gjennomsnittsresultatet av ei nlang serie med kast (100 eller fleire) med ein terning med 1-6 «auge» på sidene.  Er terningen rett, dvs. riktig balansert, har kvar av sidene sannsynet 1/6 for å visast. Forventa mengd auge blir då 1/6 x 1 + 1/6 x 2 + 1/6 x 3 + 1/6 x 4 + 1/6 x 5 + 1/6 x 6 = 3,5.

Kjelder
Denne artikkelen bygger på «Forventning» frå ,  den 15. februar 2012.  
 

Sannsynsteori
Sannsynsfordelingar
Statistisk metodelære

Statistisk metodelære er læra om metodar som vert nytta innan statistikk. Statistiske metodar er baserte på utforsking av sannsyn (sannsynsteori) og gjev reglar for statistisk inferens (analyse og tolking av innsamla data). Metodane vert nytta til å gje konklusjonar av generell karakter for ukjende storleikar av interesse, til å vurdere sannsynet for feil konklusjon og til å planlegge ytterlegare observasjonar og forsøk.

Kjelder
statistisk metodelære. (2012-02-15) I Store norske leksikon. Henta frå http://snl.no/statistisk_metodelære

Metodelære
Statistisk standard

Ein statistisk standard er naudsynte hjelpemiddel ved statistisk skildring av ein populasjon. Ein statistisk standard kan vere ein nomenklatur eller kome i staden for ein nomenklatur på område der slik ikkje finst, og han inneheld ein klassifikasjon av særskilde einingar.

Kjelder
statistiske standarder. (2012-02-15) I Store norske leksikon. Henta frå http://snl.no/statistiske_standarder

Standard
World Geodetic System 1984

World Geodetic System 1984 (WGS 84) er eit geodetisk referansesystem som blir nytta som det einskapelege grunnlaget for posisjonsfastsetting på jorda og det jordnære verdsrommet.

WGS 84 frå 1984 er gjeldande revisjon; tidlegare revisjonar var WGS 72, WGS 64 og WGS 60.

Det satellittbaserte navigasjonssystemet GPS er blant anna basert på WGS 84, og alle nye norske kart blir laga etter dette referansesystemet.

Komponentar 

Systemet er bygd opp av: 
 Ein referanseellipsoide som på enklast og best mogleg måte er tilpassa jordoverflata slik at den kan brukast til å gje posisjonar med geografisk lengde og breidde. 
 Ein detaljert modell av jordforma, som jo avvik frå den idealiserte forma – ein såkalla geoide. Den gjeldande er EGM96 (Earth Gravitational Model 1996).
 Eit sett med dei tredimensjonale koordinatane til tolv fundamentalstasjonar som er spreidde over jorda for å skape ei  på jordbasert forankring av modellen over.

Bakgrunnsstoff 
 NIMA Technical Report TR8350.2  Department of Defense World Geodetic System 1984, Its Definition and Relationships With Local Geodetic Systems, Third Edition, National Geospatial-Intelligence Agency.  Den offisielle versjonen av standarden WGS 84.
 Nettside om gravitasjonsmodellar for jorda.
 NASA nettside over jordgravitasjon.
 Hvordan WGS 84 definerer Jorden 
 EUROCONTROL – European Organization for the Safety of Air Navigation; WGS 84 Implementation Manual, Version 2.4; February 12, 1998 
 Get Coordinate, Wikipedia Koordinaten ermitteln und einfügen 

Geodetisk datum
Kartografi
Normalrute

Normalrute er den mest brukte opp- og nedstigingsruta for ein fjelltopp. 

Til vanleg er dette enkle og lette ruter, men ikkje nødvendigvis den aller enklaste. Teknisk enklare ruter kan ha ulemper som at dei kan vere meir strevsame å gå, er mindre tilgjengelege (td. meir komplisert anmarsj) eller utset klatraren for høgare objektive risikomoment (steinsprang, snøskred ol.) slik at ei anna rute blir mest brukt og dermed får nemninga «normalrute».

Fjellvandring
Fjellklatring
Johannisberg i Hohe Tauern

Johannisberg (tidlagare Keeserkopf eller Herzoghut) er eit 3 453 meter høgt fjell i Glocknergruppa i Hohe Tauern, ein fjellkjede i dei austerrikske sentralalpane. Fjellet ligg på grensa mellom dei austerikske forbundslanda Salzburg og Kärnten. Dagens namn fekk fjellet til ære for erkehertug Johann av Austerrike.

Sett frå aust er Johannisberg kuppelforma og firndekt. Vestsida er ein mektig, 450 meter høg og 50° steil vestvegg. Mot nordvest og sørvest går det ut lange egger. Toppen er lett å nå, og eit kjært mål for vandrarar og klatrarar.

Litteratur og kart 
Willi End: Alpenvereinsführer Glocknergruppe, Bergverlag Rother, München 2003, ISBN 3-7633-1266-8
Eduard Richter: Die Erschließung der Ostalpen, III. Band, Verlag des Deutschen und Oesterreichischen Alpenvereins, Berlin 1894
Alpenvereinskarte 1:25.000, Blatt 40, Glocknergruppe

Referansar

Bakgrunnsstoff 

Berg in Europa
Berg in den Alpen
Glocknergruppe
Berg in Kärnten
Berg in Salzburg
Glocknerwand

Glocknerwand er eit 3 721 meter høgt fjell i Glockner-massivet i dei Dei austerrikske sentralalpane i den midtre delen av Hohe Tauern. Mellom Glocknerwand og naboen Großglockner ligg skaret Untere Glocknerscharte (3596 m). Grensa mellom Kärnten og Austtirol går over toppen.

Glocknerwand er eit massivt, vifteforma fjell med over 400 meter høge veggar mot sørvest og nordaust. Toppområdet er dekt av mektige snøskavlar som gjer det farleg og uforutsigbart å klatre toppane. Glocknerwand sine toppar blir rekna til dei vanskelegaste å klatre i heile Glocknergruppa.

Eggtravers 
Klatreutstyr til høgfjellsbruk og erfaring frå bre er naudsynt for å gje seg i kast med Glocknerwand. Eggtraversen over alle dei sju tårna mot Großglockner høyrer til dei mest krevjande turane i hele Austalpane. Avhengig av forholda krev dette klatredugleik tilsvarande III til IV+ i UIAA sin gradering, under nedfiring 120 høgdemeter, under oppstiging 200 m, stader ein må rappellere og ein totaltid på fem til åtte timar.

Høgder etter det topografiske Alpenvereinskarte 1:25.000. Tårna har namn etter førsteklatrarane:
 Nordvesttoppen (Hofmannspitze), 3711 m (eller 3721 m)
 Pöschlturm, 3721 m
 Gerinturm, 3718 m
 Draschturm, 3716 m
 Weitzenböckturm, 3710 m
 Namnlaust tårn (Peterkaturm), 3715 m. Detter tårnet er ikkje kalla opp etter førsteklatraren, men etter Hubert Peterka som opna Glocknergruppa.
 Sørausttoppen (Hörtnaglturm), 3719 m

Referansar

Bakgrunnsstoff 
Willi End: Alpenvereinsführer Glocknergruppe, Bergverlag Rother, München 2003, ISBN 3-7633-1266-8
Eduard Richter: Die Erschließung der Ostalpen, III. Band, Verlag des Deutschen und Oesterreichischen Alpenvereins, Berlin 1894
Alpenvereinskarte 1:25.000, Blatt 40, Glocknergruppe

Fjell i Alpane
Fjell i Austerrike
Tor Arve Røssland

Tor Arve Røssland () er ein norsk forfattar.

Røssland er oppvaksen på Husnes i Kvinnherad, og har sidan budd på Voss, i Trondheim, og i Bergen. Han er no busett på Halhjem i Os i Hordaland. Han er utdanna ved Universitetet i Trondheim med faga filmvitskap, litteraturvitskap og mediepedagogikk.

Tor Arve Røssland har skrive bøker både for born, ungdom og vaksne. Han har skrive i mange ulike sjangrar, men dei humoristiske bøkene om Pode og grøssarserien om Svarte-Mathilda er det mest framtredende.

Bøker 
 1999: Pode (Det Norske Samlaget) (Illustrasjonar: Øyvind Torseter) Omsett til tysk med tittelen Paul und die Kraft der Spaghetti. Patmos forlag. 2002
 2000: Pode mister fotfestet (Det Norske Samlaget) (Illustrasjonar: Øyvind Torseter)
 2002: Pode får snue (Det Norske Samlaget) (Illustrasjonar: Øyvind Torseter)
 2004: Plutselig skjøna eg alle songane (Det Norske Samlaget)
 2006: Anti-Pode (Det Norske Samlaget) (Illustrasjonar: Øyvind Torseter)
 2008: På rømmen i New York (Det Norske Samlaget) (Illustrasjonar: Henning Lystad)
 2010: Svarte-Mathilda (Det Norske Samlaget), nominert til Uprisen 2011
 2011: Gamer (Mangschou forlag) i serien Skumring, vinnar av Ordknappen 2012
 2012: Svarte-Mathilda II (Det Norske Samlaget)
 2013: Svarte-Mathilda III (Det Norske Samlaget), nominert til Uprisen 2014
 2014: En smak av Zommer (Egmont Kids Media Nordic) i serien GRUSOM
 2014: Soledad  (Aschehoug forlag), nominert til Uprisen 2015
 2014: Snatch  (Mangschou forlag) i serien Skumring
 2015: Glimt (Det Norske Samlaget), nominert til Uprisen 2016
 2017: Dronen (Mangschou forlag) i serien Skumring
 2018: Den tolvte spelaren (Det Norske Samlaget) i serien Grøss og gru. Nominert til Uprisen 2019
 2019: Kodeord Overlord (Vigmostad & Bjørke), nominert til Bokslukerprisen
2020: Absolutt Pode - samlebok. (Illustrasjonar: Øyvind Torseter) (Det Norske Samlaget)
2021: Jegeren (Mangschou forlag) i serien Skumring
2022: Vulkanen vaknar - Overleve bok 1 (Det Norske Samlaget) (Illustrasjonar: Nikolai Lockertsen)

Dramatikk 
 2002, 2009: Huldra (Vestlandske Teatersenter)

Bidrag i antologiar 
 2004: Røsslyngen spreier seg ein stad i vest (Barberblad forlag)
 2005: Sentimental - (Eide forlag)
 2011: Trøysteboka - (Skald forlag) (Illustrasjonar: Gunvor Rasmussen)
 2013: Monsterboka - (Skald forlag) (Illustrasjonar: Gunvor Rasmussen)
 2016: Fantasiboka - (Skald forlag) (Illustrasjonar: Gunvor Rasmussen)

I tillegg har han tekstar i ulike lærebøker, Norsk barneblad, Tunkatten.no m.m.

Prisar og utmerkingar 
 2012:  Ordknappen for boka Gamer

Bakgrunnsstoff 
 Nettsida til Tor Arve Røssland

Norske barnebokforfattarar
Folk frå Kvinnherad
Nynorskforfattarar
Grande Motte

Grande Motte er eit fjell med ei høgd på 3 653 meter over havet i Vanoise-massivet, ei undergruppe av dei graiiske Alpane i det  franske Département Savoie.

Nordsida av Grande Motte med breen Glaciers de la Motte er eit sommarskisenter, medan sørsida er ein sentral del av Parc National de la Vanoise.

Fjell i Frankrike
Fjell i Alpane
Sound of Our Hearts

«Sound of Our Hearts» er ein song av den ungarske musikkgruppa Compact Disco. Songen vann A Dal og fekk representere Ungarn i den fyrste semifinalen i Eurovision Song Contest 2012. 

Etter framføringa på semifinalen den 22. mai 2012, gjekk «Sound of Our Hearts» vidare til finalen. Her enda han på ein 24. plass.

Kjelder
Denne artikkelen bygger på «Sound of Our Hearts» frå ,  den 15. februar 2012.  
Poengsum er henta frå eurovision.tv, 27. mai 2012.
 

Songar frå 2012
Ungarske songar
Eurovision Song Contest 2012-songar
Engelskspråklege Eurovision Song Contest-songar
Ungarske Eurovision Song Contest-songar
Engelskspråklege songar
Never Forget

«Never Forget», tidlegare «Mundu eftir mér», var det islandske bidraget i Eurovision Song Contest 2012, framført på engelsk av Gréta Salóme og Jónsi.

Söngvakeppni Sjónvarpsins 2012
Songen var ein av dei to vinnarane i den fyrste semifinalen i Söngvakeppni Sjónvarpsins 2012 og gjekk vidare til finalen der han vann. Han fekk dimed representere Island i Eurovision Song Contest 2012.

Eurovision Song Contest 2012
Songen starta som nummer to i den fyrste semifinalen, etter Montenegro med «Euro Neuro» av Rambo Amadeus og før Hellas med «Aphrodisiac» av Elefthería Eleftheríou.

Bidraget fekk ti poeng frå Danmark og Finland, åtte poeng frå Kypros, seks poeng frå Spania, fem poeng frå Belgia, Hellas, Latvia og Montenegro, fire poeng frå Ungarn, Israel og Sveits, tre poeng frå San Marino, to poeng frå Austerrike og Moldova og eitt poeng frå Italia og Russland. Island fekk til saman 75 poeng og enda på åttandeplass av totalt 18 bidrag. Dei gjekk dimed vidare til finalen.

Songen starta som nummer sju i finalen, etter Russland med «Party for Everybody» av Buranovskiye Babushki og før Kypros med «La La Love» av Ívi Adámou.
 
Bidraget fekk sju poeng frå Finland, seks poeng frå Ungarn, Estland og Danmark, fem poeng frå Noreg, fire poeng frå Spania, Slovenia og Slovakia, tre poeng frå Tyskland og eitt poeng frå Kypros. Island fekk til saman 46 poeng og enda på 20. plass av totalt 26 bidrag. 
 
Før Eurovision Song Contest 2012 vart tittelen på songen endra frå «Mundu eftir mér» til «Never Forget» og teksten vart skriven om frå islandsk til engelsk.

Kjelder

Denne artikkelen bygger på «Mundu eftir mér» frå ,  den 15. februar 2012.  
 

Songar frå 2012
Islandske songar
Söngvakeppni Sjónvarpsins-songar
Islandske Eurovision Song Contest-songar
Eurovision Song Contest 2012-songar
Engelskspråklege Eurovision Song Contest-songar
Engelskspråklege songar
Islandskspråklege songar
Stefan Banach

Stefan Banach () var ein dugeleg matematiker frå Polen. Han var ein av dei viktigaste personane i den såkalla Lvov-skulen i matematikk i Polen før krigen. Som matematikar var han i stor grad sjølvlærd, og geniet hans vart tilfeldigvis oppdaga av Juliusz Mien og seinare av Hugo Steinhaus.

Då 2. verdskrigen starta var Banach president i det polske matematiske selskapet og professor ved Universitetet i Lviv. Sidan han var korresponderande medlem av Vitskapsakademiet i Ukraina og på god fot med sovjetiske matematikarar, fekk han halde stillinga si trass i at Sovjetunionen invaderte byen i 1939. Banach overlevde den påfølgjande brutale tyske okkupasjonen frå juli 1941 til februar 1944. Helsa hans vart dårlegare under okkupasjonen, og han utvikla lungekreft. Etter krigen vart Lviv innlema i Sovjetunionen, og Banach døydde der. Han er gravlagt ved Lychakivskyj-gravplassen.

Bakgrunnsstoff
 Stefan Banach - MacTutor History of Mathematics archive

Kjelder
Denne artikkelen bygger på «Stefan Banach» frå ,  den 15. februar 2012.  
 

Polske matematikarar
Folk frå Krakow
Folk frå Lviv
Matematikarar på 1900-talet
Sovjetiske matematikarar
Austerrikske matematikarar
Ukrainske matematikarar
Medlemmar av Det polske utdanningsakademiet
Medlemmar av Det ukrainske vitskapsakademiet
Mont Vinaigre

Mont Vinaigre («Eddikfjell») er med , etter andre opplysningar  den høgste toppen i  Esterelfjella, ein del av Provence.

Fjellet ligg i kommunen Les Adrets-de-l’Estérel. Det er ein del av Forêt domaniale d' Esterel og står under naturvern.

Frå vest fører en skogsveg fram til nokre hundre meter under toppen og derfrå er det ein kjerreveg og seinare sti opp til toppen. Frå nord er det ein annan veg frå busetjinga Logis de Paris. Frå toppen er det ein fin utsikt over kysten til den italienske Riviera, til Massif de la Sainte-Baume, til Montagne Sainte-Victoire og til Alpane. Den gode tilgangen til toppen gjer at den er eit populært mål for terrengsyklistar.

Bakgrunnsstoff 
 Mont Vinaigre på Summitpost.org

Referansar 

Fjell i Frankrike
Fjell i Alpane